
Nagy Dezső dr. : T. teljes ülés ! 

Nem kívánok a tisztelt előadó, Beichard tagtársunk által 
előterjesztettek czáfolatával foglalkozni, mert — felfogásom sze- 
rint — a kérdés egészen más szempontokból tárgyalandó és ol- 
dandó meg, mint amelyekből ő kiindult. Ezen, általam egyedül 
irányadó szempontokat leszek bátor röviden kiemelni. 

Éppen 12 éve annak, hogy e m. t. gyülekezet előtt volt 
szerencsém az előadások sorozatában a második felolvasást tar- 
tani, a franczia ügyvédségről. Most egy tuczat esztendő folyt le 
azóta, anélkül, hogy e kérdés ezen egylet előtt eddig szóba ke- 
rült volna. 

Akkor bizonyos lelkesedéssel tárgyaltam ezt az ügyet, inint 
egy eszményt állitva oda a franczia ügyvédséget, amelyről Feuer- 
bach akképpen nyilatkozott, hogy a német ügyvédek csak bizo- 
nyos szent félelemmel képesek feltekinteni arra a magasságra, 
ahol a franczia ügyvédek állanak ; történt pedig az akkor, midőn 
Németországban a numerus clausus volt és midőn Franczia- 
ország a szabad ügyvédség, éppen a restauratió idején, hol nagy 
jogok kerültek bírói döntés alá, virágát élte. Mikor egy Dupin, 
később egy Bérryer arra a polczra emelték az ügyvédi kart, 
a melyre minden jogász csak kegyelettel tekinthet fel. 

Midőn e felolvasást tartottam, azt hittem, hogy mi is szép 
fejlődésnek nézünk e téren elébe s ime, mi lett a fejlődésből 12 
év múlva ? Az, hogy ma meg ugyan e helyen egyik tagtársunk a 
numerus clausus mellett tör pálczát. 

Megvallom az igazat, erre elkészülve nem voltam s nem 
különösen, hogy a fiatalabb nemzedékből hangozzanak szavak ily 
retograd irány mellett. 

Hát nem haladtunk volna mi azóta ? hát visszafejlődés vett 
volna erőt jogéletünkön ? 

Az igaz, hogy nem számítottam arra sem, hogy a szóbe- 
liség és nyilvánosság 12 év múlva sem lesz megvalósítva. 

De ennek életerős, egészséges és baladó szellem mellett 
nem az a következése, hogy annyi évek küzdelme után csügged- 
ten resignáljunk ; igy legfeljebb csak egy hanyatló nemzet 
hanyatló nemzedéke gondolkozhatnék, mely letesz minden re- 
ményről az eszmék megvalósítására irányuló nemes törekvésről. 

Egyedüli törekvésünk, ha eredményeket akarunk elérni, 
az, hogy építsük ki azt, aminek alapjait leraktuk. Megkezdtük 
alkotmányos életünkkel, a parlamentarismussal, mely rövid idő 
alatt oly politikusokat, oly szónokokat termett, a kikre Európa 
bármely országa büszke lehetne, tőlünk megirigyelhetné. 

De ha az alkotmányos szabadság, a nyilvánosság és szóbe- 
liség eszméjét a törvényhozásba már bevittük, itt nem szabad 
megállanunk, hanem a megkezdett művet ki kell építenünk, ezt 
az eszmét be kell vinnünk az államélet minden egyéb megnyilat- 
kozásába, be kell vinnünk oda, a hol a legközvetlenebbül követ- 
kezik, a törvénykezésbe ; legyen az polgári, bűnvádi vagy köz- 
igazgatási törvénykezés. S ha ezt megtettük, megnyitottuk a tör- 
vénykezés parlamentjét, azt a legszabadabb tért, a melyen az 
ügyvédség és a tehetség nemes versenyre kifejlődhetik. A nyilvá- 
nos szóbeliség legjobb ellenőrzője a jellemnek is, a melyen meg 
nem maradhat az, aki akár tehetségi, akár jellembeli fogyatko- 
zásban szenved. 

Ma az ügyvédség fejlődésének még legkezdetlegesebb 
stádiumában vagyunk. Ma még csak ki kell küzdeni azon felté- 
teleket, melyek fejlődésének talajául szolgálnak. 

Fel kell ismerni a dolgok fejlődésének természetes rendjét 
és kutatnunk, hogy hol akadt meg hát az ügyvédség fejlődése. 
És ha ezt konstatáltuk, ehhez képest megjelölni a fejlődés 
irányát. 

Ujabb ügyvédségünk története 1861-től kezdődik. 

Eégibb ügyvédségünk fejlődését megszakította 1848. ós az 
erre következett absolut korszak, mely behozta nálunk s rövid 
évtizeden keresztül fentartotta a numerus clausust, ezen speci- 
ális osztrák rendszert, mely az ottani absolutistikus formákkal, 
állam- és kormányrendszerrel, bureaucratikus törvénykezéssel a 
legszorosabb összefüggésben volt, abból egyenesen kinőtt. Ez egy 

oly átfutó stádium, mely a nemzet és állam fejlődésével semmi 
kapcsolatban nincsen. 

A magyar nemzet, a magyar hagyomány csak a szabad 
ügyvédséget ismerte 1848. előtt is, mely az ő alkotmányával, 
alkotmányos szabadságával és a megyei autonomikus szerveze- 
tével belső, úgyszólván szerves kapcsolatban volt. S éppen az 
ügyvédségnek 1848 előtti szervezete legfényesebb bizonyítéka 
annak az alkotmányos szabad fejlődésnek, mely a nemzet és 
állam egyes intézményeit át és áthatotta s a mely e részben is 
sok analógiát tüntet fel Európa legszabadabb államával : 
Angliával. 

Anglia törvénykezésének fénypontját, legerősebb várát ké- 
pezi az a szerves kapcsolat, melyben a biróság az ügyvédséggel 
és viszont van. A biróság és ügyvédség nem külön pálya, hanem 
csupán a jogászi pályának külömbözö fokozatai. A gradus ad 
pamassum, a mely pamassust itt a curulisi szék képezi : az ügy- 
védség. Egy kitartó munkában, észben, tehetségben, tudományos 
képzésben megfutott ügyvédség és ügyvédi pálya adja meg a 
qualificatiot a birói tisztre. 

1848 előtt a köztisztségi, megyei törvényhatósági pályára, 
mely a birói tisztet is magában foglalta, a minősítést a cen- 
sura adta meg. Az ügyvédi diploma tekintetett olyannak, mely 
minden közpályára qualifikált ; aki ezt elnyerte, azt kész em- 
bernek tekintették. Magasabb tisztséget e nélkül elérni nem 
lehetett. 

Ez volt hagyományunk. 

S ekkor bizonyos mértékben meg volt a szóbeliség és nyil- 
vánosság is. 

üjabbkori alkotmányunk és törvénykezésünk némileg 
más irányt vett ugyan, de azért megmaradt a régi hagyo- 
mányos szellem, mely az ügyvédséget szabad pályának tekin- 
tette, mely egész a legújabb időkig legtávolabbról sem gon- 
dolt arra, hogy az ügyvédséget a szabad pályák sorából kitörülje 
s az ötvenes évek absolutistikus jellegű numerus claususát ál- 
litsa oda, mint az egyedül megváltó és üdvözítő gondolatot és 
intézményt. 

Hogy ez a kérdés itt mégis felvettetett s hogy ma ezzel egy 
tudományos testület körében foglalkoznunk kell, ennek megvi- 
sel 

lágitása végett vissza kell mennünk ezen eszme-forrongásnak 
forrására. 

Ez a forrás kettős. 

1. A törvénykezés fejlődésében beállott stagnatio, s bizor 
nyos mértékben annak visszafejlődése. 

2. a socialistikus eszmék, melyeknek hullámcsapásai elju- 
tották magához az ügyvédséghez is, a melyben az tulajdonkép- 
pen sirját fogja feltalálni. 

Minden habozás nélkül ismerem be, hogy mai törvényke- 
zési rendszerünk éppen nem alkalmatos egy szabad ügyvédség 
kifejlődésére. Az Írásbeliség, a referadalis rendszer, ellenkezőleg 
a szabad ügyvédségnek határozott ellenségei. Nincsen terrénuma 
az egyéni erő, a tevékenység, a tudomány, a szellem, az eloquen- 
láa kifejtésének. Az Írásbeliség mindezt a szó szoros értelmében 
lenyűgözi. Az ügyvédi tevékenység el van vonva a nyilvánosság 
elöl, az meg nem nyilatkozhatik, eltévelyeg a periratok tömkele- 
gében, eltemettetik az irattár papirhuUámaiban. De sőt egy-egy 
nagyobb erőfeszítés, mely a jogvédelmet teljesen felkarolja, mely 
okoskodik, használta légyen az írás legszebb fegyvereit, csak 
visszahatást kelt, mert több olvasni valót ad, mert a bíró mun- 
káját növeli. Hozzájárul ehhez a pprts rendszere, a maga even- 
tual maximájával és átkos, de, hozzá teszem, förvényes tagadási 
rendszerével, mely a jogvédelmet, a törvénykezést a maga termé- 
szetességéből kiforgatja s ez által a jogvédelem szinvonalat egy 
közönséges mesterség színvonalára sülyeszti le. Végre jön az elő- 
adó, ki a saját egyéniségén keresztülezürve a legkitűnőbb mun- 
kát tönkre silányithatja, a legsilányabbat felemelheti ; és így az 
ügyved minden nemes ambitióját, törekvését saját szemeivel látja 
porba hullani, megsemmisülni. 

Nem öl-e ez ki minden dicsvágyat, nem az-e ennek a kö- 
vetkezése, hogy megbénítja a legszebb szárnyalási tehetséget, 
melyet érvényesülésében egyenesen megakadályoz. 

Ez az állapot legnagyobb akadálya szabad ügyvédségünk 
fejlődésének. Igen, mert ha a nemesebb eszközök nem hatnak, a 
boldogulási törekvés egyéb eszközöket és tényezőket léptet elő- 
térbe. Előtérbe léptek a deloyalis verseny, az üzleti szellem, a 
családi és társadalmi connexiók keresése, melyek rendszerint 
nem a súlyosabb, hanem éppen a felszínen úszó, könnyebb 

iiehetségek és jellemek felszínre vetésére alkalmasak. Mintha csak 
^átat vetettek volna az igazi tehetség kifejlődésére^ hogy azok 
fLZ öt megillető helyet elfoglalják, minek következménye egy ter- 
mészetellenes állapot, az ügyvédség terén az egyensúly megzava- 
rása, midőn a jellem és tehetség nem bir ott elhelyezkedni, mely 
öt a jog és természet törvénye szerint megilletné. 

Ebből való kibontakozásunk egyedüli módja a liberális 
intézmények kifejlesztése. Ez a gyökeres kúra, de a hosszabb és 
.nehezebb is. 

A másik, mely pillanatnyilag jobban segit: a mai állapot- 
ban való megnyugvás, ezen állapot consequentiáinak levonása : 
•a numerus clausus. 

Ez utóbbi régi módszer. Ezt követték Németországban, 
Ausztriában, ahol Írásbeliség volt; ezt követik Francziaország- 
ban az avouéknál, kik a per Írásbeli részét intézik. 

De Ausztriában és Poroszországban is, midőn az alkotmá- 
nyos szellő ez országokat megütötte, midőn törvénykezésük még 
nem is volt szóbeli, e szellő legelőször az ügyvédek zárt létszá- 
mát söpörte el, a melyhez visszatérés nincsen. Az alkotmány- 
nyal ez is megszűnt. Oda nincsen is többé visszatérés. 

S most nálunk, ahol sohasem volt numerus clausus, ahol 
•ez hagyományainkkal intézményeink fejlődési irányával a leg- 
élesebb ellentétben áll, mi most térnénk át ezen régen lombtárba 
dobott zsibáruhoz? Nem, ez teljesen lehetetlen lenne, ez egyenlő 
lenne multunk megtagadásával, a jövő fejlődésébe vetett hitünk 
megingatásával a jövő iránti kétségbeeséssel, de sőt több, ez 
gyávaság lenne tőlünk, sokkal nehezebb időket küzdöttünk már 
keresztül, melyben a magyar ügyvédség első rangú szerepet vitt s 
most, midőn saját existentiájáról van szó, nem fogunk resignálni. 

Ezzel végeztem e jelenség egyik okával. A másik a socialis- 
mus, melynek szele hozzánk is elhatott. Ezen törekvések jelen- 
ségei meg fognak nyilatkozni itt is ezen ülésteremben, amint- 
hogy az előadó felolvasásában bár nem nyiltan, talán nem is 
öntudatosan, de mégis ezen eszme árnyalatai merültek fel. Meg- 
nyilatkozott egyik legkomolyabb szaklapunkban, a « Magyar 
Igazságügy » vezérczikkében, a melynek tenorja az, hogy az 
ügyeket egyenlően kell felosztani az ügyvédek közt. 

Szemébe kell tehát néznünk ezeknek a socialis eszméknek 

is, hogy mennyi jogosultságuk van azoknak a ügyvédség szerve-^ 
zése körül. 

Ha van pálya, melyen a socialismusnak helye nincsen, úgy 
éppen az ügyvédség az, s e természetes. Ezt az ügyvédi hivatás 
természete hozza magával. Itt nem elég a jog a munkára, ha- 
nem ezt a bizalmat, mely a munkát megszerzi, ki kell érdemelni 
és pedig nehéz fáradságos munka utján. Hogy egy ügyvéd mind- 
járt egy dúsan jövedelmező iroda birtokába lépjen, ez legfeljebb 
csak öröklés utján érhető el. De ez mégis inkább lehetséges az. 
Írásbeliség mellett, míg a szóbeliségnél, ahol az individualitás 
sokkal inkább lép előtérbe, ez csaknem ki van zárva. Itt van 
előttünk a külföldi példa, ahol szóbeliség van : Angol- és Fran- 
cziaország, ahol egy-egy ügyvéd, férfi kora telje, 40 év előtt alig 
jut valamelyes positiohoz, hacsak nem valami rendkívüli tehet- 
séggel- felruházott egyéniség. A közönségtől kiküzdött bizalom 
teszi az ügyvédet azzá, ami; ha valahol az egyéniség előtérbe 
lép, épp az ügyvédség az, a bizalmat felkényszeriteni senkire 
sem lehet. 

S a socialismus semmi egyéb, mint az individualitás nega- 
tiója vagy legalább is annak nivellirozója. Ügyvédet azonban épp 
oly kevéssé lehet valakire octroyálni, mint bizalmat. 

S valóban legsajátságosabb a socialistikus eszméket az ügy- 
védségen kipróbálni vagyis a legeslegalkalmatlanabb médiumon. 

S nem lehet tudni, hogy mit akarnak az illetők, midőn 
még azt sem tudjuk, hogy minő lesz az a bizonyos socialistikus 
jogrend. 

Ma nekünk az ügyvédség intézményét a ma fennálló és- 
közeljövőben fejlődő jogrendhez kell alkalmaznunk, másképpen 
el nem járhatunk, hacsak kivihetetlen utópiákat nem kergetünk 
és nevetségessé nem akarunk válni. 

Egy képzeleti, ismeretlen és talán 100 év múlva megvaló- 
sítható jogrendhez szabni a mai ügyvédség szervezetét épp oly 
képtelenség, mint egy leélt, haldoklóban levő törvénykezés és 
államrendszer leélt intézményét feleleveníteni akarni ; nem is 
szólva arról, hogy a socialismus és socialistikus jogrendben az. 
ügyvédségre valószínűleg nem is lesz szükség, az ennek egyene- 
sen sírját fogja képezni. 

Ma nekünk szükségünk van oly jogrendre s oly intézmé- 

nyékre, melyekben a jog legtökéletesebben érvényesülhet. Ilyen 
legyen a bíróság, a közigazgatás és mindkét téren a törvénykezés 
szervezete. Legyen szóbeliség és nyilvánosság, mint a jogrend 
megvalósításának leghatalmasabb tényezői. Legyen szabad ügy- 
védség, melynek feladata nem a bíróság segédszemélyzeteképpen 
szerepelni, hanem a jogvédelmet gyakorolni. Legyen az az ügy- 
védség a társadalom ellenőrző közege, az egyesek jogának letéte- 
ményese, hű, becsületes és jellemes védője. 

Az ügyvédség csak ezen ethíkai és tisztán etbikai alapokon 
nyughatik. Ha az ethikai alapot elveszti lábai alól, elmúlik vele 
az ügyvédség, mint elmúlt Nagy Frigyes alatt, midőn a jogvédőt 
a biiói segédszemélyzet feladatának birtokosává tették és mint 
Assístenzrathok részére a birói hierarchia legalacsonyabb fokán 
jelöltek ki helyet. 

Legyen az ügyvéd a fél patrónusa, díja legyen igazi hono- 
rárium, tiszteletdíj. így a társadalmi és állami életbe egy nélkü- 
lözhetetlen helyet tölt be s ehhez képest veszi ki a nemzetgazda- 
ságból részére kijáró productumokat. 

Ez csak szabad, független jogvédői kar mellett lehetséges, 
éppen ezért amellett foglalok állást, s tiltakozom ama felfogás 
ellen, mely őt birói segédhivatallá degradálja és ezen eszméből 
kifolyólag számát korlátozza. 

Márkus Dezső dr. : ügy mint Nagy Dezső tisztelt tag- 
társunknak, legyen szabad nekem is reminiscentiával kezdenem 
^ rögtönzött felszólalásomat, melyre az előre megállapított napi- 
rend szerint ma még nem lehettem elkészülve. 12 éves idő- 
szakra tekintett vissza ég konstatálta, hogy 12 év folyt le azóta, 
a mikor ö e teremben a franczia ügyvédséget festette le a teljes 
ülés előtt és annak az óhajtásnak adott kifejezést, vajha ná- 
lunk is a franczia ügyvédség szelleme és eszméje terjedne és 
a magyar ügyvédség is annak mintájára reformáltatnék. 

Én is, bár sokkal rövidebb időre : egy négy évvel ezelőtti 
időpontra tekintek vissza, midőn ugyanezen napon, mint most, 
ugyanezen teremben, ugyanezen ügyvédi kérdésben szólaltam 
fel először és e négy év után bizonyos belső megelégedés- 
sel konstatálhatom, hogy — bár iparkodtam tapasztalatokat sze- 
rezni az ügyvédség terén — ugyanaz a felfogás és nézet, melyet 
akkor volt szerencsém kifejezni, még ma is az enyém. A tapasz- 
talatok, melyeket szereztem, éppen nem ingattak meg ak- 
kori álláspontomban és noha a conclusioban tökéletesen 
osztozom Nagy Dezső tisztelt tagtársammal, a mennyiben 
^n sem kivánom, hogy a magyar ügyvédséget a numerus clausus 
alapján szervezzék, nem vagyok abban a véleményben, hogy e 
kérdéssel absolute ne foglalkozzunk, és nem vagyok azon hely- 
zetben, hogy ne mérlegeljem azon érveket, melyek a numerus 
clausus mellett szólanak, hanem úgy gondolom, szolgálatot tel- 
jesítek, ha az előadó úr érveit egyenkint taglalva, iparkodom 
bebizonyítani azt, hogy numerus clausussal szervezni az ügyvéd- 
séget nem czélszerü. 

Mert, t. teljes ülés, én úgy gondolom, hogy a numerus 
-olausust nem szabad a liberalismus szempontjából bírálni. 

A numerus clausus nem illiberalismus, az nem conserva- 
tismus, ezt nem is szabad ez oldalról fejtegetni, hanem, ha az 

ügyvédséget szervezni akarjuk, ha azokat a módokat keressük, 
melyek legjobban megfelelnek az igazságszolgáltatás érdekeinek, 
akkor az egyedüli kötelességünk az lehet, hogy keressük, melyik 
mód felel meg legjobban az igazságszolgáltatás, a jog, söt a kö- 
zönség érdekeinek és — de ezt csak kis mértékben engedhetem 
meg, hogy miért? arról később fogok szólni — az ügyvédség 
érdekeinek. 

És ha úgy találnák, hogy a numerus clausus mellett lehet 
az ügyvédséget legjobban szervezni, akkor az állam lehet bár a 
legliberálisabb, mégis annak alapján fogja szervezhetni és az 
ügyvédség hivatását be fogja tölteni. 

Ha végigtekintünk az európai törvényhozásokon, igen 
gyakran találkozunk még ma is a numerus clausus alapján szer- 
vezett ügyvédséggel. 

így mindjárt Francziaországban. A franczia ügyvédségben 
-az avocat-rendszer nem alapszik a numerus claususon, hanem 
azon ügyvédség, melyhez a mienk leginkább hasonlit, melynek 
hivatását csaknem kizárólag tölti be a magyar ügyvédség, az 
avouék rendje tökéletesen a numerus clauus alapján van szer- 
vezve. Az avoué közhivatalnok, kineveztetik, eladja irodáját 
és nagyon drágán adja el — s ez utóbbi, hogy t. i. az avoué 
nagyon drágán adja el irodáját, Eeichard barátom ellen szól, mert 
ö azt mondta, hogy a numerus clausus mellett az ügyvédi 
munkadíj s általában az igazságszolgáltatás olcsóbb lesz. 

Németországban szinte szabad ügyvédségről beszélnek, 
pedig ott sincsen meg ez abban az értelemben, mint én is sze- 
retném, mert ott a localisatio rendszerét ismerik, sőt a Eeichs- 
.gericht mellett csak oda kinevezett határozott számú ügyvédet 
tűrnek meg úgy, mint Francziaországban a Cour de cassation 
mellett, hol szintén egy meghatározott számú kinevezett ügy- 
védekből álló testület működik. 

De tovább megyék : Angolországban, melyet a szabad ügy- 
védség hazájaként ismerünk, szintén van egy zárt számú osztálya, 
A legkiválóbb osztálya az ügyvédségnek: a barristerek közül 
azok, kiket az uralkodó nevez ki (Queens counsels) és ezekből, 
ezeknek soraiból veszik azon birákat, kik oly nagy dicsőséget 
hoztak az angol joggyakorlatra és az ügyvédségre. 

Ha ezeket látjuk, akkor kénytelenek vagyunk foglalkozni 

azzal, hátba az a numerus clausus még sem oly illiberalís, niég 
sem olyan — bocsánat, hogy e drastikus kifejezést használom — ^ 
mumus, a milyennek azt nálunk festeni szokták, hanem ellen- 
kezőleg, kötelességünk azokkal az érvekkel, melyek a numerus 
clausus behozatala mellett elösoroltattak, érdemileg foglalkozni. 

Magyarországgal nem foglalkozhatom, mert bár én is teljes 
tisztelettel viseltem minden hagyomány iránt, mely hazánk di- 
csőségére emlékeztet, nem találtam a magyar ügyvédség törté- 
netében egyetlen példát sem, mely a régi magyar ügyvédséget 
úgy állítaná elénk, mint valamely követendő példát vagy minta- 
képet, melynek alapján azt szervezhetjük. — A magyar ügyvéd- 
ség bővelkedett kitűnőségekben a múltban és jelenben, de ezek 
nem az ügyvédség hivatása terén szerezték igazi érdemeiket, 
hanem a poKtikai téren, az alkotmány védelme terén ; de hol 
magyar ügyvédeknek az ügyvédi hivatás teljesítésével szerzett 
érdemeiről van szó, ha azt keressük, hogy a törvénykezésben 
hol szerezték a magyar ügyvédek érdemeiket, erre példát éppen 
sajátos viszonyainknál fogva nem találok és sajnálattal kell le- 
mondanom arról, hogy ennek alapján fessem ki a magyar ügy- 
védség jövőjét. 

Ami Eeichard tagtársunk előadását illeti, most erre térek 
át s ha megengedik, ennek kapcsán Nagy Dezső előadására is 
még visszatérek. 

En sorba iparkodom venni azon érveket, melyeket E. a 
numerus clausus mellett felhozott és azok kapcsán fejtem ki 
saját álláspontomat. 

Eeichard t. tagtársunk előadása azon benyomást teszi rám 
önkénytelenül (mert ő azt mondta, hogy nem a kenyér-kérdés 
behatása alatt dolgozta ki), hogy az azon mozgalomban találja 
csiráját, mely ezen évben, s tán régebben is, különösen a fővá- 
rosban nagy hullámokat vert fel ; és ha a magyar ügyvédség 
helyzete kielégítő volna a nagy szám mellett is, akkor senkinek 
eszébe nem jutott volna felhozni a numerus clausust mint oly esz- 
közt, mely az ügyvédség szervezésének leghelyesebb módját képezi. 

Eeichard t. barátom azt mondja, hogy számszerűleg is na- 
gyon könnyen kimutatható, hogy miért kell numerus clausus ? 

A nemzeti munkaerőt — úgymond — megfelelően fel kell 
osztani. Amint ki lehet számítani, hány bíróra van szükség, épp- 

Úgy ki lehet számítani, hogy hány ügyvédre van szükség azon 
ügyek elintézésénél, melyek az ügyvéd kezén meg szoktak for- 
dulni. A nemzeti munkaerő helyes megosztása, a nemzeti 
munkaerő érdeke megkivánja, hogy csak annyi ügyvéd legyen, a 
mennyi arra megkívántatik, merf a feles számot jobban lehetne 
másutt és más téren alkalmazni. 

Tisztelt teljes ülés! Ez kétségtelenül helyes, ez ellen abso- 
lute semmi kifogást nem lehet tenni, ha tisztán arithmetice dol- 
gozunk. Kétségtelen, hogy, bármely foglalkozásról van is szó, 
ha ott fölös munkaerő van, az mindig veszedelmes az államra 
és társadalomra s szerencsés az az állam, mely ezen munkaerőt 
úgy tudja elhelyezni, hogy azt más téren is használhassa. De 
miért nem szabad akkor ugyanezen okoskodással átmenni, egyéb 
foglalkozási ágakra, a szabad művészetek többi terére? hisz 
lehet sok orvos is és ki is lehet számítani, hogy mennyi orvosra 
van szükség ; lehet épp úgy sok mérnök is s ott még sem gon- 
dol senki a numerus claususra. 

De, t. teljes ülés, az épp a napokban megjelent iparstatis- 
tikában olvashattuk azt, hogy az országban százezreket meg- 
haladó foglalkozás nélküli iparos és kereskedő van. Pedig, 
tudvalevő dolog, hogy van minden országnak kereskedelmi 
mérlege, melyből megismerhetjük ez ország termelését, szük- 
ségletét és fogyasztását s ennek alapján meg lehet határozni 
azt is, hogy az országnak mennyi kereskedőre és iparosra van 
szüksége, ezenfelül aztán a többi ne legyen kereskedő, ne legyen 
iparos. Hanem, hogy mi legyen? arra nem vagyunk képesek 
felelni. 

A túlnépesedés ellen hathatós eszközt használni lehetet- 
len, ha csak embertelen eszközöket használni nem akarunk. Es 
amint nem találtam, hogy egyetlen államban a túlnépesedést 
elfojtani igyekeztek volna ; a mint nem tapasztaltam, hogy Lon- 
donban tettek volna intézkedéseket a túlnépesedés ellen ; a mint 
nem találtam, hogy a legnépesebb államban, Belgiumban, meg- 
tiltották volna a letelepedést, megvonták volna az állampolgári 
jogokat a fölös számtól, éppen úgy nem lehet megkövetelni, hogy 
ha valamely államban egyik foglalkozás terén túlnépesedés áll 
be, akkor mesterséges eszközökkel foszszuk meg azokat, kik 
fölösek, attól, hogy a nekiktetsző pályán működjenek. 

Azt mondja Beiehard t. barátom^ bogy nem, lehet bason- 
litani az ügyvédi munkát a többi foglalkozásokhoz. Ez nagyon 
természetes, nem lehet hasonlítani különösen azért, mert éppen 
az ügyvédi teendő -^ a mint Nagy Dezső t. tagtársunk is fel- 
fogja — olyan, hogy azt leíetetlen hasonlítani minden más 
p^Slyáéboz. De — azt mondja Beiehard t. barátom — , hogy ez. 
nem is önálló munka, ez csak előkészítése a biró tevékenységé- 
nek s ennek következtében egészen másként kell ezt szabályozni 
és pedig a numerus clausus alapján. 

Tisztelt teljes ülés ! Mikor valaki azt mondja, hogy az ügy- 
véd foglalkozása nem önálló, hogy tulajdonképpen az csak a per 
előkészítésével foglalkozik — nem tehetek róla — , reám ez azt 
a benyomást teszi, hogy akkor mindig maga előtt látja a sommás 
kereseti blanquettákat, a makacssági ítéleteket, azt az átkos írás- 
beli rendszert, melyben eljárásunk ma sinlődík. Ez nem ügyvédi 
foglalkozás ; én ezt a behajtási praxist éppenséggel nem tartom 
ügyvédi foglalkozásnak, annak a jogvédői hivatkozásnak és mun- 
kásságnak, melylyel az ügyvédnek foglalkozni a kellene. És e^ 
szempontból is kívánatos, hogy Nagy Dezső óhaja, törvénykezé- 
sünk egész rendszerének tökéletes átalakítása, mielőbb bekövet- 
kezzék. Mert ha azt látnók, hogy az ügyvéd hivatása nem a 
tagadás ; ha nem tapasztalnék, hogy az a különben kifogástalan 
jellemű, jó lelkű, derék ügyvéd, a mint perelni kezd, azon percz- 
ben egészen más emberré alakul át; ha nem látnók azt, hogy a 
mai per csak egy harcz, melyben ki kell vívni minden lehetőt, 
még a jogtalant is ; ha nem látnók azt a tagadási rendszert,, 
hogy köztudomású dolgokat is tagadnak a lehető legártatlanabb 
arczczal, mintha sohasem léteztek volna és ha nem látnók azt a 
mit Bentham mondott az ügyvédekről, hogy az ügyvédek leg- 
nagyobb feladata abban áll, hogy nemlétezőknek mondja azon 
dolgokat, mikről mindenki, a legkisebb gyermek is tudja,, 
hogy léteznek; ha nem látnók, hogy az ügyvédség immár ide 
fejlődik, akkor mondhatnók, hogy az ügyvéd működése a polgári 
eljárásban is csak az előkészítés. 

De hát a bűnügyi téren — vájjon ma az alsó fokon is meg: 
van-e az ügyvédnek a maga hatásköre? Én nemcsak abban 
találnám a gyógyszert, hogy a második és harmadik fokon le- 
gyen meg a szóbeli eljárás, vagy hogy az esküdtszéket mihama- 

rabb szervezzük. Ahhoz^ hogy a jogvédelem a maga hivatását 
betöltse, tovább kell mennünk. 

Mikor Poroszországban 1848-ban az alkotmány kivivásával 
a szabad ügyvédséget is követelték, mit Nagy Dezső emiitett fel 
az előbb, akkor ugyanezen zászlóra fel volt irva a vádelvre ala- 
pított bünper ; s ezt meg is kapták a poroszok, de ez meghozta a 
maga hátrányos kinövéseit is és én azt hiszem, hogy ezzel a vád- 
perrel szemben az ügyvédségnek igen nagy, igen széles jogkör 
és magasztos hivatás jut. Nekünk arra kell majdan törekednünk,, 
hogy a váddal szemben a közvédői szerep ugyanazon jogkörrel 
az egész eljáráson érvényesüljön a magyar bűnvádi eljárásban. 
Akkor a magyar ügyvédségnek alkalma fog nyilni annak igazo- 
lására, hogy az ő hivatása nem a perelőkészítés, hogy az ö hiva- 
tása nem arra való, hogy magát bármely jogtalanságért expo- 
nálja, hanem hogy az ő hivatása valódi jogvédői hivatás. 

Hogy az ügyvédség nem mandátum, a mint ezt t. Bleuer 
tagtárs úr a múlt alkalommal mondotta, úgy hiszem, könnyen 
érthető, mert nem lehet hivatása, hogy csak a fél helyett^ 
hanem az, hogy a fél érdekében, mellette és akarata ellenére 
is (persze javára) működjék, a mint eUene működhetik ma a 
bűnvádi eljárásban, midőn az ügyvéd védencze ellenére is jogo- 
sítva van felebbezni ; akkor bekövetkezhetik az az állapot, hogy 
az ügyvéd valósággal a jogok védője az egyesekkel szemben. És 
ugyanez fog bekövetkezni, ha a közigazgatási eljárásban is be- 
hozzák a jogvédelem rendszerét; ha ezen országból jogállam 
lesz, akkor az az állapot, hogy az ügyvédségnek elég tennivalója 
nincsen, hogy az ügyvédség kénytelen egy silány munkát vé- 
gezni, akkor az az állapot, hogy az ügyvéd kénytelen végezni 
ügynökök és kereskedösegédek munkáját, le fog tűnni s akkor 
Beichard t. barátom nem fogja azt mondhatni, hogy az ügyvéd- 
ség hivatása csak a per előkészítésére szorítkozik. 

De azt is mondja Beichard t. barátom, hogy hiszen az. 
ügyvédség köztisztség, abban, hogy a birq állapítja meg a díját,, 
ebben is nyilvánul ad az ügyvédség köztísztségi jellege. Az ál- 
lam kivételes helyzetet ad az ügyvédn^k, nem engedi, hogy d 
maga állapítsa meg díját, hanem oda teszi a bírót és azt bízza 
^^S* ^^Sy mérlegelje az ügyvéd munkáját. 

Hát én ebben köztísztségi szerepet nem látok. Ellenkező- 

leg ! Én szívesen megengedem, hogy vannak és lesznek oly ügy- 
védi teendők, melyekre nézve bizonyos megállapítás könnyen 
lehetséges, de mikor az állam a bíróra bízza ennek megállapítá- 
sát^ akkor nem az ügyvédet akarja ez által köztisztségi jelleggel 
felruházni; hanem megbízza a bírót a munkadíj megállapításá- 
val, mert bizalmatlan az ügyvéddel szemben, mert nem akarja, 
hogy az ügyvédi munkadíj szabad egyezkedés tárgya legyen. Ez 
nem köztisztségi jelleg, hanem tisztán bizalmatlanság. 

De azt is mondja Beichard, hogy a numerus claususnak 
azon előnye is meg van, hogy olcsóbbá teszi az igazságszolgál- 
tatást. 

Tisztelt teljes ülés, azt a franezia példát már előbb idéz- 
tem, hogy az avoué rendszer mellett, mely valósággal a numerus 
elausus alapján van szervezve, mely tarifákkal dolgozik, úgy, 
hogy még a sorok száma is meg van határozva, éppen úgy, mint 
a hogy az angol sollieitorok munkadíjai is sorok szerint vannak 
megállapítva, hogy emellett a rendkívül nagy ellenőrzés mellett 
az avouék mégis annyira meggazdagodnak, hogy egy irodáért 
200,000 frankot, sőt vidéki városokban is még 50,000 frankot 
adnak. En nem hiszem, hogy emellett az igazságszolgáltatás oly 
nagyon olcsó volna. 

De hát panaszkodott-e valaha valaki az ellen, hogy a ma- 
gyar igazságszolgáltatás, hogy a mai ügyvédi munka oly drága ? 
Hisz az a concurrentia, mely most kifejlődött, mely ezen moz- 
galmat felidézte, éppen arra vezetendő vissza, hogy az ügyvédi 
munka értéke oly csekély mértékre csökkent, hogy immár alig 
mer az ember vállalkozni az ügyvédi tennivalókra ! 

Elegen vagyunk itt ügyvédek és bírák, kik jól tudjuk, hogy 
sehol e világon az ügyvédi munkát nem becsülik meg oly szé- 
gyenletes kis mértékben, bíróságaink előtt is, mint Magyar- 
országon. 

És ha így áll a dolog, akkor nem lehet azt mondani, hogy 
azért hozzuk be a numerus clausust, mert általa olcsóbb lesz az 
igazságszolgáltatás. 

De hát ki kívánja, hogy az igazságszolgáltatás olcsóbb le- 
gyen, ki kívánja, hogy mi előre meghatározzuk annak értékét és 
árát, mibe egy jog kiküzdése kerül? Minden munkának meg 
lehet határozni az árát, lehet az nagy vagy kicsiny, de előre azt 

megmondani, hogy az ügyvédség munkája olcsó legyen, ez meg- 
szégyenítő a tudományra nézve és ez nem garantia az igazság* 
szolgáltatás, az ügyvédi munka jósága mellett. 

Azt is mondja Beiebard t. barátom, bogy a numerus clau- 
sus mellett lehetséges lesz a kötelességeket jobban teljesíteni, 
lehetséges lesz a decorumot jobban megóvni, s akkor be fog kö- 
vetkezni az, mit ma az ügyvédi kar nélkülöz : a népszerűség. 

Hát a népszerűség, igaz, az olcsóságot is megköveteli az 
igazságszolgáltatás terén, ez azonban a numerus clausus mellett 
sem lesz meg. 

A népszerűség a numerus clausussal éppen nem függ 
össze, mert ha valaki tisztességes ember akar maradni, meg- 
maradhat a szabad verseny mellett is. Lehet ugyan, hogy akkor 
szegény ember marad, de azért tisztességes is maradhat. Ehhez 
a numerus clausus behozatala nem szükséges. 

A mi pedig a népszerűséget illeti, ahhoz, hogy az egész 
társadalom előtt népszerűvé tegyünk egy osztályt úgy, hogy 
ezt mintegy törvénybe iktassuk, én ezt jól megérteni képes nem 
vagyok. 

Mert ha valaha bekövetkezik az, bogy a numerus clausust 
törvénybe iktatják, s annak indokolása az lesz, hogy ez azért is 
kell, mert népszerűvé akarjuk tenni az ügyvédséget úgy, hogy 
meghatározzuk a számát, és úgy, hogy ne lehessen mindenki 
ügyvéd és ne lehessen akkor, mikor ö akarja ós mikor egyéni- 
sége megkívánja, ha népszerűvé akarjuk tenni az ügyvédséget, 
úgy, hogy az egy osztály monopóliumává váljék — : az lehet 
tisztességes, az lehet okos, de nem lesz népszerű. 

Azt mondja Reichard, hogy a numerus clausus arra is való, 
hogy a kötelesség érzetet erősítse ; bogy miért, azt nem tudom. 
Ma a szabad verseny mellett — talán frázisnak fogják ezt mon 
dani, mert az ilyeneket nálunk mindig azzal, hogy « frázis* 
szokták elütni — , ma a szabad verseny mellett mindenki tőre 
kedik arra, hogy tehetségét a lehető legjobban érvényesítse; a 
numerus clausus mellett e tehetségek érvényesítésére, a köteles- 
ségek jobb vagy nagyobb teljesítésére szükség nem lesz, mert 
bizonyos tekintetben a numerus clausus mellett mindig bizto- 
sítva lesz azon ügyvédnek existentiája. Természetes, akkor sem 
lesz minden ügyvéd gazdag ember, lesz ott azért szegény ember 

is, hanem legalább az existentiája biztos lesz, mert hisz előre ki 
lesz számítva, hogy hány ügyvéd lesz szükséges ahhoz, hogy az 
ügyvédek is megélhessenek és az igazságszolgáltatás is meg- 
élhessen. 

Elismerem, csekély az én ellenérvelésem súlya, de nem 
gyengébb, mint a melyet Eeiehard felhozott. Ennek bebizonyí- 
tásával ö adós maradt. 

A qualificatio egyesítése tekintetében, mit Eeiehard per- 
horrescál, Nagy Dezső ellenben örömmel üdvözölt, én inkább 
Eeiehard álláspontján vagyok. Én is természetesnek tartom, 
hogy az ügyvédi és bírói hivatás egyformaképpen legyen szer- 
vezve, hanem, hogy az ügyvédség jobban meg fog felelni hiva- 
tásának, ha egyenrangú lesz a bírói qualifícatioval, abban én 
nem találok orvosszert, mert hisz ma az a törekvés, hogy a bíró- 
nak legyen meg az a nagyobb qualíficatíoja, melylyel az ügyvéd- 
ség már bír. 

Azt is mondja E., hogy a numerus clausus jobban óvja 
meg az igazságszolgáltatás és a jogkereső közönség érdekeit. De 
hát mondhatja-e valaki, hogy a szabad ügyvédség rosszabbá 
tette a magyar igazságszolgáltatást? Avagy hallottuk-e mára i 
közönség panaszát az ügyvédség mai szervezete ellen ? I 

Tisztelt teljes ülés ! Ezek azon érvek, melyeket Eeiehard ' 
t. barátom előadása ellen e rögtönzött felszólalással felhozni 
akartam. Én éppen nem kívánom azt, hogy a jogászegylet enun- 
tíálja, hogy a numerus clausus ellen foglal állást, minthogy 
sohasem történt, hogy a jogászegylet ily enuntiatiot tett volna, 
s én azt feleslegesnek is tartom. A jogászegylet hivatása, hogy 
hozzájáruljon az eszmék tisztázásához. Lehet, hogy lesznek 
olyanok, kik sokkal meggyőzőbben fognak érvelni a numerus 
clausus ellen, mint ez nekem sikerült, de az sem lehetetlen, 
hogy Eeiehard barátom ideáját meggyőzőbben fogják tárgyalni 
és be fogják bizonyítani azt, hogy Magyarországon az ügyvédsé- 
get a numerus clausus alapján lehet csak helyesen szervezni. 

A „MAOTAR JOdASZEOTIiST*' KIABÁSÁBAN megjelentek és 
I PFEIFFER FERDINÁND könyvkereskedésében (IV. Szervita-tér) kaphatók: 

Értekezések. 

. kÖtoL !• Isazságszolgáltatájiimk és kdsIsaBSstáfliiiik ifelbnHi|a« 

Irta Dr. DelVAdami BezsS. 

2. A franoEia ttgyvédeég. Irta i>r. Jfoffy DeZSŐ. 

3. Az életbiastoeitás lényeg* és josi terméeseta* Irta Z)A Jfewmann A. 

4. A 12 éven aléli életkor és a bttmtetAJosi besaáotltáe. Irta BefcHcs G. 

5. A vasúti joe jelenlegi érvényében. Irta Dr. Béríoh Károly. 

6. A magyar örökösödési jog terveiétének vesérestonéje. Irta Dr. Te^ 
leszJcy István, 

7. A kössserxeményi jog. Irta Dr. Jancsó György. 

8. As ági öröklés fentartása. Irta Dr. Herczegh Mihály. 

9. A magyar polgári törvénykönyv tenresete és a modem Jogtndo* 
mány. Irta Dr. DelVAdami Bezsö. 

10. As örökjog alapelvei a magyar polgári törvénykönyv tervesetében « 
Az 1882. nov. 11. — deczember 4. ülésekben folytatott vita. 

11. A büntető biréságok sservesete és hatósági köre, tekintettel a 
magyar bűnvádi eljárás tervezetére. Irta Dr. Jellirish Arthur. 

12. A büntető bíróságok sservezote és katósági kölre, tekintettel a magyar 
bűnvádi eljárás tervezetére. Az 1883. mároz. 19— június l-ig folytatott vita. 

{.kötet. 1^* A polgári peres eljárás reformja. Irta Dr. J^Cügy DeZBO. 

' 14. A polgári peres eljárás reformja. Irta Dr. Eminer Komel. 

15. A polgári peres eljárás reformja. Irta Dr. PIÓ8Z Sándor. 

16. A polgári peres eljárás reformja. Az 1883. évi november 17-től 
deczember l-ig folytatott vita. 

17. A polgári peres eljárás reformja. Az 1883. deczember 1-től Í8B4 
január 28-ig folytatott vita. 

18. A polgári peres eljárás reformja. Az 1884. márczius 12-től áprílis 
7-ig foljrtatott vita. 

19. Uj irányok a magánjogban. Irta Dr. Schwarz Gusztáv. 

20. Hnszonkét levél as 1842.től 1854.ig terjedő időszakból. Felolvasta 
Dr. Tarnai János. 

21. Naturalismus a büntetőjogban. Irta Dr. Heti FailSZtín. 

22. Telekkönyvi reformok. Irta Káplány Géza. 

23. Magánjogi oodifioatiónk és régi. jogunk. I. Irta Dr. DeU'AdamlB. 

24. Nézetek a telekkönyvi reformról. Irta Dr. Gsillag Gyula. 

25. Telekkönyvi reformok. Irta Dr. Invling Konrád. 

26. Telekkönyvi reformok. Az 1885. május 12-ikén tartott vita. ^ 

27. Magánjogi oodifioatiónk és régi jogunk. II. Irta Dr.DelV Adami B. 
t kötet S8. Laekand védbeszédei. Irta Dr. Végh Arthw. 

29. A törvényhatósági tisztviselők, segéd* és keselő-ssemélyze^ elleni 
fegyelmi eljárásról. Irta Dr. JMinek Arthur. 

30. A deliotnm oolleotivnni és a ssekássserft és llaletsserfi bftneselek* 
menyek tana. Irta Dr. Balogh Jenő. 

31. As örökség birtokbavételének főelve a mikgánjogi törvényterve, 
zetben. Irta Galamb István. 

32. A polgári bíróság sservesése^ JjAa Dr. Herczegh Mihály. 

33. Magánjogi oodifioatiónk és régljogemlu IIL Irta i>r. DelVAdami B. 
l.kStet. 34. A polgári bíróságok sserveséséről. litsk Tóth Gáspár. 

35. A référé-rendsser s magyar alkal«ia»ása. lrt& Dr. Mtnmer Kom. 

36. A birói sservezet. Irta Dr. Podhorányi Gyuta 

37. A nemzetkösi magánjog haladása. Irta J9r. DelVAdami BezsŐ. 

38. As angol bttntető eljárás. Irta Dr. Csorba Ferenez. 

39. Börtönttgyi vissonyaiak reformjáhos. Irta i>r. Balogh Jenő. 

40. Fegyházaink beteglilési, halálosási és légltrtartalmi viszonyai, 
össsehasonUtva a külföldi viszonyokkal. Irta Atzél Béla. 

41. A magyar büntető törvénykönyv büntetési ós börtönrendszere. 
Irta Dr. Kelernen Mór. 

5.kiftet. 4^- Alapítványaink és a legfelső felilgy0leti jog. lri& ÜSOrÖa Ferenez. 
43. A birák és bíróságig hivatalaokok felelősségéről ssóló törvény 
^ jiavaslat. Irta Dr. Székely Mihsa. 

